พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์ พ.ศ. 2554พระราชกฤษฎีกา ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่ง ของสถาบันบัณฑิตพัฒนศิลป์ พ.ศ. ๒๕๕๔ภูมิพลอดุลยเดช ป.ร. ให้ไว้ ณ วันที่ ๖ มิถุนายน พ.ศ. ๒๕๕๔ เป็นปีที่ ๖๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา ๕๑ วรรคสอง และมาตรา ๕๕ วรรคสอง แห่งพระราชบัญญัติสถาบันบัณฑิตพัฒนศิลป์ พ.ศ. ๒๕๕๐ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์ พ.ศ. ๒๕๕๔"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป เว้นแต่บทบัญญัติมาตรา ๙ ให้ใช้บังคับตั้งแต่วันที่ ๑๕ กรกฎาคม พ.ศ. ๒๕๕๒ เป็นต้นไปมาตรา 3 มาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของสถาบันบัณฑิตพัฒนศิลป์ ดังต่อไปนี้ (๑) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ (ก) เอก เรียกว่า "ศิลปดุษฎีบัณฑิต" ใช้อักษรย่อ "ศล.ด." และ"ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ศิลปมหาบัณฑิต" ใช้อักษรย่อมาตรา 3 "ศล.ม." (ค) ตรี เรียกว่า "ศิลปบัณฑิต" ใช้อักษรย่อ "ศล.บ." (๒) สาขาวิชาศึกษาศาสตร์ มีปริญญาสามชั้น คือ (ก) เอก เรียกว่า "ศึกษาศาสตรดุษฎีบัณฑิต" ใช้อักษรย่อ "ศษ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ศึกษาศาสตรมหาบัณฑิต" ใช้อักษรย่อ "ศษ.ม." (ค) ตรี เรียกว่ามาตรา 3 "ศึกษาศาสตรบัณฑิต" ใช้อักษรย่อ "ศษ.บ." ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา 4 มาตรา ๔ ครุยวิทยฐานะของสถาบันบัณฑิตพัฒนศิลป์มีสามชั้น ดังต่อไปนี้ (๑) ครุยดุษฎีบัณฑิต ทำด้วยผ้าหรือแพรสีเขียวเข้ม เย็บเป็นเสื้อคลุมยาวเหนือข้อเท้าพอประมาณ ตัวเสื้อผ่าอกตลอด มีแถบผ้าสักหลาดสีประจำคณะ กว้าง ๗ เซนติเมตร ขนาบด้วยแถบสีทอง กว้าง ๑.๕ เซนติเมตรมาตรา 4 เย็บติดเป็นสาบตลอดด้านหน้าทั้งสองข้างและโอบรอบคอเสื้อ มีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร ขนาบด้วยแถบสีทอง กว้าง ๐.๕ เซนติเมตร ยาว ๑๐ เซนติเมตร และเครื่องหมายสถาบันทำด้วยโลหะดุนนูนสีทอง พื้นหลังเป็นสีประจำคณะ ติดบนแถบผ้าสักหลาดสีประจำคณะระดับหน้าอกทั้งสองข้างมาตรา 4 ตอนกลางตัวเสื้อเหนือขอบเอว ๗ เซนติเมตร มีสายทองถักขนาดเส้นผ่าศูนย์กลาง ๐.๕ เซนติเมตร ยาว ๒๐ เซนติเมตร ส่วนปลายเป็นพู่สีประจำคณะยาว ๖ เซนติเมตร และมีแถบผ้าสักหลาดสีเขียวเข้ม กว้าง ๔ เซนติเมตร ขนาบด้วยแถบสีทอง กว้าง ๑.๕ เซนติเมตร เย็บติดด้านหลังกึ่งกลางตัวเสื้อตามแนวดิ่ง ชายเสื้อมีแถบสีทอง กว้าง ๑.๕มาตรา 4 เซนติเมตร แขนเสื้อกว้างและยาวตกข้อมือ ปลายแขนปล่อย ต้นแขนมีแถบสีทอง กว้าง ๑ เซนติเมตร จำนวนสี่แถบ และแถบผ้าสีดำมัน กว้าง ๒.๕ เซนติเมตร จำนวนสามแถบติดสลับกัน ระยะห่างระหว่างแถบ ๐.๕ เซนติเมตร ปลายแขนมีแถบสีทอง กว้าง ๑.๕ เซนติเมตร (๒) ครุยมหาบัณฑิต เช่นเดียวกับครุยดุษฎีบัณฑิต เว้นแต่ต้นแขนมีแถบสีทองมาตรา 4 กว้าง ๑ เซนติเมตร จำนวนสามแถบ และแถบผ้าสีดำมัน กว้าง ๒.๕ เซนติเมตร จำนวนสองแถบติดสลับกัน ระยะห่างระหว่างแถบ ๐.๕ เซนติเมตร (๓) ครุยบัณฑิต เช่นเดียวกับครุยมหาบัณฑิต เว้นแต่ต้นแขนมีแถบสีทอง กว้าง ๑ เซนติเมตร จำนวนสองแถบ และแถบผ้าสีดำมัน กว้าง ๒.๕ เซนติเมตร จำนวนหนึ่งแถบติดสลับกัน ระยะห่างระหว่างแถบมาตรา 4 ๐.๕ เซนติเมตรมาตรา 5 มาตรา ๕ เข็มวิทยฐานะของสถาบันบัณฑิตพัฒนศิลป์มีลักษณะเป็นรูปเครื่องหมายสถาบันทำด้วยโลหะดุนนูนสีทอง สูง ๖ เซนติเมตร พื้นหลังเป็นสีประจำคณะมาตรา 6 มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภาสถาบัน กรรมการสภาสถาบัน ผู้บริหาร และคณาจารย์ของสถาบันบัณฑิตพัฒนศิลป์ มีดังต่อไปนี้ (๑) นายกสภาสถาบัน ครุยทำด้วยผ้าหรือแพรสีเขียวเข้ม เย็บเป็นเสื้อคลุมยาวเหนือข้อเท้าพอประมาณ ตัวเสื้อผ่าอกตลอด มีแถบผ้าสักหลาดสีน้ำเงิน กว้าง ๓มาตรา 6 เซนติเมตร ขนาบด้วยแถบสีทอง กว้าง ๑.๕ เซนติเมตร และแถบผ้าสักหลาดสีเขียวเข้ม กว้าง ๑ เซนติเมตร ตอนกลางของแถบผ้าสักหลาดสีน้ำเงินมีแถบสีทอง กว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อ มีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร ขนาบด้วยแถบสีทอง กว้างมาตรา 6 ๐.๕ เซนติเมตร ยาว ๑๐ เซนติเมตร และเครื่องหมายสถาบันทำด้วยโลหะดุนนูนสีทอง ติดบนแถบผ้าสักหลาดสีน้ำเงินระดับหน้าอกทั้งสองข้าง ตอนกลางตัวเสื้อเหนือขอบเอว ๗ เซนติเมตร มีสายทองถัก ขนาดเส้นผ่าศูนย์กลาง ๐.๕ เซนติเมตร ยาว ๒๐ เซนติเมตร ส่วนปลายเป็นพู่สีทอง ยาว ๖ เซนติเมตร และมีแถบผ้าสักหลาดสีเขียวเข้ม กว้างมาตรา 6 ๔ เซนติเมตร ขนาบด้วยแถบสีทอง กว้าง ๑.๕ เซนติเมตร เย็บติดด้านหลังกึ่งกลางตัวเสื้อตามแนวดิ่ง ชายเสื้อมีแถบสีทอง กว้าง ๑.๕ เซนติเมตร แขนเสื้อกว้างและยาวตกข้อมือ ปลายแขนปล่อย มีสำรดต้นแขนและสำรดปลายแขน ดังต่อไปนี้ (ก) สำรดต้นแขน พื้นสำรดทำด้วยผ้าสักหลาดสีน้ำเงิน กว้าง ๙ เซนติเมตร มีแถบสีทอง กว้าง ๑.๕มาตรา 6 เซนติเมตร ที่ริมทั้งสองข้าง ถัดมาเป็นแถบผ้าสักหลาดสีเขียวเข้ม กว้าง ๑ เซนติเมตร ทาบทั้งสองข้าง ตอนกลางสำรดต้นแขนมีแถบสีทอง กว้าง ๑ เซนติเมตร (ข) สำรดปลายแขน พื้นสำรดทำด้วยผ้าสักหลาดสีน้ำเงิน กว้าง ๑๔ เซนติเมตร ที่ริมทั้งสองข้างของสำรดปลายแขนมีแถบผ้าสักหลาดสีเขียวเข้ม กว้าง ๑ เซนติเมตรมาตรา 6 ขนาบด้วยแถบสีทอง กว้าง ๑ เซนติเมตร ถัดมาเป็นแถบผ้าสักหลาดสีเขียวเข้ม กว้าง ๑ เซนติเมตร ทาบทั้งสองข้างและถัดมาอีกเป็นแถบสีทอง กว้าง ๑ เซนติเมตร ทาบทั้งสองข้าง ตอนกลางของสำรดปลายแขนมีแถบสีทอง กว้าง ๑ เซนติเมตร (๒) กรรมการสภาสถาบัน เช่นเดียวกับนายกสภาสถาบัน เว้นแต่ตอนกลางแขนทั้งสองข้างมีแถบสีทอง กว้างมาตรา 6 ๐.๕ เซนติเมตร จำนวนสองแถบติดเรียงกัน ระยะห่างระหว่างแถบ ๐.๕ เซนติเมตร และสำรดปลายแขน พื้นสำรดทำด้วยผ้าสักหลาดสีน้ำเงิน กว้าง ๔.๕ เซนติเมตร มีแถบสีทอง กว้าง ๑.๕ เซนติเมตร ที่ริมทั้งสองข้าง (๓) อธิการบดี เช่นเดียวกับกรรมการสภาสถาบัน เว้นแต่มีแถบผ้าสักหลาดสีขาว กว้าง ๑๐ เซนติเมตร ขนาบด้วยแถบสีทองมาตรา 6 กว้าง ๑.๕ เซนติเมตร และแถบผ้าสักหลาดสีดำ กว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อ ไม่มีแถบสีทองตอนกลางแขนทั้งสองข้างและมีสำรดต้นแขนและสำรดปลายแขน ดังต่อไปนี้ (ก) สำรดต้นแขน พื้นสำรดทำด้วยผ้าสักหลาดสีดำ กว้าง ๔.๕ เซนติเมตร มีแถบสีทอง กว้าง ๑.๕ เซนติเมตรมาตรา 6 ที่ริมทั้งสองข้าง เว้นระยะห่างจากสำรดต้นแขน ๑ เซนติเมตร ทาบแถบสีทอง กว้าง ๑ เซนติเมตร จำนวนสามแถบ ระยะห่างระหว่างแถบ ๐.๕ เซนติเมตร ทั้งสองข้าง (ข) สำรดปลายแขน พื้นสำรดทำด้วยผ้าสักหลาดสีดำ กว้าง ๓.๕ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่างจากสำรดปลายแขน ๑ เซนติเมตรมาตรา 6 ทาบแถบสีทอง กว้าง ๑ เซนติเมตร จำนวนสามแถบ ระยะห่างระหว่างแถบ ๐.๕ เซนติเมตร (๔) รองอธิการบดี เช่นเดียวกับอธิการบดี เว้นแต่ต้นแขนมีแถบสีทอง กว้าง ๑ เซนติเมตร จำนวนสามแถบติดเรียงกัน ระยะห่างระหว่างแถบ ๐.๕ เซนติเมตร เว้นระยะห่าง ๐.๕ เซนติเมตร ทาบแถบสีทอง กว้าง ๑.๕ เซนติเมตร ทั้งสองข้าง (๕)มาตรา 6 ผู้ช่วยอธิการบดี เช่นเดียวกับรองอธิการบดี เว้นแต่ต้นแขนมีแถบผ้าสักหลาดสีดำ กว้าง ๑.๕ เซนติเมตร และทาบแถบสีทอง กว้าง ๑.๕ เซนติเมตร ทั้งสองข้าง (๖) คณบดี เช่นเดียวกับผู้ช่วยอธิการบดี เว้นแต่มีแถบผ้าสักหลาดสีประจำคณะ กว้าง ๗ เซนติเมตร ขนาบด้วยแถบสีทอง กว้าง ๑.๕ เซนติเมตร และแถบผ้าสักหลาดสีดำ กว้าง ๑มาตรา 6 เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อ มีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร ขนาบด้วยแถบสีทอง กว้าง ๐.๕ เซนติเมตร ยาว ๑๐ เซนติเมตร และเครื่องหมายสถาบันทำด้วยโลหะดุนนูนสีทอง พื้นหลังเป็นสีประจำคณะ ติดบนผ้าสักหลาดสีประจำคณะระดับหน้าอกทั้งสองข้างมาตรา 6 ตอนกลางตัวเสื้อเหนือขอบเอว ๗ เซนติเมตร มีสายทองถักขนาดเส้นผ่าศูนย์กลาง ๐.๕ เซนติเมตร ยาว ๒๐ เซนติเมตร ส่วนปลายเป็นพู่สีประจำคณะ ยาว ๖ เซนติเมตร ต้นแขนและปลายแขนมีแถบสีทอง กว้าง ๑ เซนติเมตร จำนวนสามแถบติดเรียงกันระยะห่างระหว่างแถบ ๐.๕ เซนติเมตร เว้นระยะห่าง ๐.๕ เซนติเมตร ทาบแถบสีทอง กว้าง ๑.๕มาตรา 6 เซนติเมตร ทั้งสองข้าง (๗) รองคณบดี เช่นเดียวกับคณบดี เว้นแต่ต้นแขนมีแถบสีทอง กว้าง ๑.๕ เซนติเมตร จำนวนหนึ่งแถบ และแถบสีทอง กว้าง ๑ เซนติเมตร จำนวนสามแถบติดเรียงกัน ระยะห่างระหว่างแถบ ๐.๕ เซนติเมตร (๘) คณาจารย์ เช่นเดียวกับรองคณบดี เว้นแต่ต้นแขนมีแถบสีทอง กว้าง ๑ เซนติเมตร จำนวนสามแถบติดเรียงกันมาตรา 6 ระยะห่างระหว่างแถบ ๐.๕ เซนติเมตรมาตรา 7 มาตรา ๗ สีประจำคณะ มีดังต่อไปนี้ (๑) คณะศิลปนาฏดุริยางค์ สีส้ม (๒) คณะศิลปวิจิตร สีชมพู (๓) คณะศิลปศึกษา สีฟ้ามาตรา 8 มาตรา ๘ ให้สถาบันบัณฑิตพัฒนศิลป์จัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา 9 มาตรา ๙ ให้กำหนดปริญญาในสาขาวิชาและอักษรย่อสำหรับสาขาวิชาของสาขาวิชาวิจิตรศิลป์และประยุกต์ศิลป์สำหรับนักศึกษาสาขาวิชาวิจิตรศิลป์และประยุกต์ศิลป์ สาขาเครื่องเคลือบดินเผา ซึ่งสำเร็จการศึกษาในปีการศึกษา ๒๕๕๑ และปีการศึกษา ๒๕๕๒ มีปริญญาหนึ่งชั้น คือ ตรี เรียกว่า "ศิลปบัณฑิต" ใช้อักษรย่อ "ศ.บ."มาตรา 10 มาตรา ๑๐ ให้รัฐมนตรีว่าการกระทรวงวัฒนธรรมรักษาการตามพระราชกฤษฎีกานี้ผู้รับสนองพระบรมราชโองการ อภิสิทธิ์ เวชชาชีวะ นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติสถาบันบัณฑิตพัฒนศิลป์ พ.ศ. ๒๕๕๐ ประกอบกับมาตรา ๕๑ วรรคสอง และมาตรา ๕๕ วรรคสอง แห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้